**Iepirkums “Remontmateriālu un saimniecības preču iegāde Rēzeknes tehnikuma vajadzībām”, ID Nr. RT2017/9.**

**Jautājumi un atbildes**

|  |  |
| --- | --- |
| **Jautājums** | **Atbilde** |
| Vēlamies precizēt pāris nianses par 4.daļu (Saimniecības preces).1. Preču grupā nr.2 “Papīra higiēnas preces”, pozīcijās nr.1., 2., pie preces apraksta/prasībām ir norādīti konkrēti parametri (papīra garums, platums). Ņemot vērā, ka preču ražotāji ir vairāki, katram ražotājam parametri (garums, platums) var nebūtiski atšķirties, lūdzam noteikt iespējamo pielaidi (garumam, platumam, no-līdz). Šīs pielaides parasti neietekmē ruļļa novietošanu turētājos.
 | **1. 2.pozīcija - Tualetes papīrs (lielie ruļļi)** (Tualetes papīrs, 2 slāņi, 150m, platums 95mm, jaunšķiedra, diametrs 180mm, loksnes izmērs 90mm x 120mm. **Galvenā prasība - papīram jābūt ievietojamam papīra turētājos - Tork T2, Katrin 953357, 953371**  |
| 1. Preču grupā nr.3 “Preces telpu uzturēšanai un uzkopšanai”, pozīcijā nr. 12 ir aprakstīti konkrēta piegādātāja uzkopšanas rati, kas nozīmē, ka konkrēto preci ir iespējams iegādāties tikai tur, kas, savukārt nozīmētu negodīgu konkurenci. Lūdzu noteikt iespējamās izmēru pielaides (litrāža, izmēri, no-līdz), kas būtībā nemainīs produkta funkcionalitāti.
 | **2. 12.pozīcija - Uzkopšanas ratiņi** – galvenā prasība, ka uzkopšanas ratiņiem jābūt paredzētiem profesionālai lietošanai, **uz metāla rāmja**, kas nodrošina tā stiprību. Komplektā jābūt nosauktajām pozīcijām – mopa nospiedējam, diviem 25 litru spaiņiem ar kopējo tilpumu 50 litri, un uz roktura jābūt stiprināmam nodalījumam uzkopšanas inventāram. Pievienotajam attēlam ir informatīvs raksturs. Saskaņā ar nolikuma 14.3.punktu drīkst piedāvāt attiecīgās preces analogus, kas atbilst preces kvalitātei, pielietojumam un citām preces raksturojošām īpašībām. |
| 3. Vai pārdevējs pēc preces nodošanas var kontrolēt pircēja darbības ar preci? Vai parakstīta pavadzīme nenorāda uz to, ka prece pie nodošanas pieņemšanas apskatīta un pārskaitīta? Ierosinām grozīt p.2.6. un izteikt to šādā redakcijā: 2.6. Punktā 2.5. ir runa par preces slēptiem defektiem, kurus nebija iespējams pamanīt Preces pieņemšanas brīdī. Pēc Preces pieņemšanas Pircējam nav tiesības celt pretenzijas par Preces atklātiem defektiem un/vai daudzuma neatbilstību. | 3. Līguma projekta 4.6. punkts nosaka, ka par preču iegādes/piegādes dienu tiek uzskatīta diena, kad Pircēja pilnvarotā persona pašrocīgi parakstījusi preču pavadzīmi. Ar šo brīdi Pircējam pāriet valdījuma tiesības un preču nejaušas bojāejas vai bojāšanās risks. Preču īpašuma tiesības Pircējs iegūst tikai ar brīdi, kad pilnībā norēķinājies par iegādātajām precēm.**Nepiekrītam grozīt līguma projekta 2.6.punktu**, jo, ir iespējams, ka precei slēptie defekti vai trūkumi var atklāties vēlāk par 3 darba dienām. |
| 4. Vai līgumā ir atrunāts, cik dienās ir jāveic piegāde? | 4. Saskaņā ar Līguma projektu 4.punktu, Pircējs var pasūtīt preces uz vietas Pārdevēja veikalā. Ja Prece nav uz vietas, Pircējs veic pasūtījumu, kas Pārdevējam jāpiegādā 7 (septiņu) dienu laikā. |
| 5. Līgumā tiek norādītas kontaktpersonas. Šajā sakarā un ņemot vērā līguma spēkā esamības termiņu un to, ka 2018.gada 25. maijā stāsies spēkā regula Par fizisku personu aizsardzību attiecībā uz personas datu apstrādi un šādu datu brīvu apriti, ierosinām līgumā iekļaut šādu sadaļu:**8. Datu aizsardzība**8.1. Ja   Līguma izpildes ietvaros kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, ir atbildīga par nodoto datu pareizību un to, ka tā ir tiesīga   nodot datus  otrai Pusei. Līguma izpildes ietvaros saņemtos datus Puses apņemas apstrādāt  tikai Līguma mērķu sasniegšanai. Apstrādājot  datus, Pusēm ir pienākums  ievērot Latvijas Republikā saistošo spēkā esošo tiesību aktu prasības. Apstrādājot  datus, Pusēm nav tiesību nodot datus ārpus Eiropas Savienības un Eiropas Ekonomiskās zonas robežām. 8.2. Pircējs var  pieprasīt, lai Pārdevējs papildina vai izlabo datus, vai pārtrauc Pircēja nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama Līguma  mērķiem, šādu pieprasījumu nosūtot elektroniski uz e-pasta adresi: PersonasDati@>........lv . 8.3. Pārdevējs var  pieprasīt, lai Pircējs papildina vai izlabo datus, vai pārtrauc Pārdevējs nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai  to apstrāde vairs nav nepieciešama Līguma  mērķiem, šādu pieprasījumu nosūtot  rakstveidā uz Līguma rekvizītu sadaļā norādīto Pircēja e-pasta adresi vai pa pastu. 8.4. Puses ir tiesīgas apstrādāt otras Puses nodotos datus ne ilgāk kā to nosaka Latvijas Republikā spēkā esošo saistošo tiesību aktu prasības un kā tas nepieciešams Pārdevēja tiesisko interešu aizsardzībai.8.5.  Pircējs apliecina, ka:8.5.1. šajā Līgumā norādītā informācija par Pircēja pilnvaroto personu datu iesniegšanu Pārdevējam ir saskaņota ar attiecīgajām Pircēja pilnvarotajām personām un tās ir informētas par viņu personas datu iekļaušanu šajā Līgumā, nodošanu Pārdevējam, ievadīšanu un apstrādi Pārdevēja datu bāzē, lai izmantotu šī Līguma 8.2. punktā minēto mērķu sasniegšanai. 8.5.2. Pircēja pilnvaroto personu iespējamā datu iesniegšana parāda atgūšanas pakalpojuma sniedzējam vai citai personai ir saskaņota ar attiecīgajām Pircēja pilnvarotajām personām un tās ir informētas par viņu personas datu nodošanu parāda atgūšanas pakalpojuma sniedzējam vai citai personai, ar mērķi  izmantot Pārdevējam pienākošas naudas summas atgūšanai.  8.6. Pircējs uzņemas atbildību par visām materiāla un/vai cita rakstura sekām gadījumā, ja šajā Līguma nodaļā Pircēja sniegtais apliecinājums izrādīsies nepatiess un Pircējs ar pilnvarotajām personām nebūs saskaņojis datu apstrādi. | 5. Līguma projektā tiek norādīts, ja iepirkuma rezultātā tiek slēgts līgums, tad tiks norādītas kontaktpersonas, kas veiks tām uzticētās darbības līguma ietvaros, Savukārt informācija par kontaktpersonu amatu, vārdu, uzvārdu, darba tālruni, darba e-pastu tiks norādīta pielikumā. Saskaņā ar fiziskas personas datu aizsardzības likumu un konsultāciju ar IUB Tiesību aktu piemērošanas departamentu, ja, fiziskai personai, kas ir Juridiskas personas nozīmēta kontaktpersona, netiek norādīts personas kods, dzīves vietas adrese vai cita personas identifikācijas informācija, **nav nepieciešams iekļaut šādu sadaļu Līguma projektā**. |

28.07.2017.